**Rīkojums**

Rīgā

Datums skatāms laika zīmogā Nr. 1-6.1/2022/29

Nacionālās enerģētikas un klimata padomes rūpniecības darba grupa grupas nolikums

1. Apstiprināt Nacionālās enerģētikas un klimata padomes enerģētikas darba grupa grupas nolikumu:

1.1 Rūpniecības darba grupas (turpmāk – darba grupa) sēdes ir atklātas, tās materiāli un protokoli tiek publicēti Ekonomikas ministrijas tīmekļa vietnē. Darba grupas dalībnieki, piesakot savu dalību attiecīgajā darba grupas sanāksmē, piekrīt darba grupas darbības ieraksta veikšanai un tā publiskošanai.

1.2. Darba grupā iekļautās institūcijas tiek apstiprinātas saskaņā ar šī nolikuma pielikumu.

1.3. Darba grupas vadītājs ir Ekonomikas ministrijas valsts sekretāra vietnieks enerģētikas jautājumos.

1.4. Daba grupas uzdevumi ir:

1.4.1. modelēšanas rezultātu, scenāriju un ieviešanas pasākumu analīze enerģētikas un klimata mērķu sasniegšanai rūpniecības sektorā;

1.4.2. pakotnes “Gatavi mērķrādītājam 55 %”, taksonomijas un citu normatīvo aktu ietekmes uz rūpniecības sektoriem un tautsaimniecību novērtēšana kā arī priekšlikumu formulēšana;

1,4.3. Latvijas rūpniecības iespēju izvērtējums, iekļauties globālajā enerģijas pārejā un attiecīgās jomas eksporta potenciāla analīze;

1.4.4. finanšu avotu investīciju atbalsta pasākumu identificēšana, to nosacījumu analīze un priekšlikumu sagatavošana to pilnveidošanai;

1.4.6. “Zaļo obligāciju” standarta, nodokļu politikas saistībā ar oglekļa dioksīda emisiju ietekmes analīze uz enerģētikas un klimata mērķiem.

1.4.7. Darba grupas rezultātu un rekomendāciju komunikācija sabiedrībai.

1.5.Darba grupas sagatavotās rekomendācijas tiek pieņemtas pēc vienprātības principa.

1.6. Gadījumā, ja viedokļi atšķiras, tiek protokolēti atšķirīgie viedokļi.

1.7. Ekonomikas ministrija ziņo par darba grupas sagatavotajām rekomendācijām Nacionālajai enerģētikas un klimata padomei.

2. Uzdot Ekonomikas ministrijas Ilgtspējīgas enerģētikas politikas departamentam īstenot darba grupas sekretariāta funkcijas.

Valsts sekretāra p.i. valsts sekretāra vietniece Ilze Beināre

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |

Einārs Cilinskis 67013040

einars.cilinskis@em.gov.lv

Pielikums Ekonomikas ministrijas rīkojumam “Nacionālās enerģētikas un klimata padomes rūpniecības darba grupa grupas nolikums”

**Darba grupā iekļautās institūcijas**

Ekonomikas ministrija;

Vides aizsardzības un reģionālās attīstības ministrija;

Finanšu ministrija;

Zemkopības ministrija’;

Attīstības finanšu institūcija Altum;

Būvniecības valsts kontroles birojs;

Ārvalstu investoru padome Latvijā;

Latvijas pašvaldību savienība;

Latvijas Tirdzniecības un rūpniecības;

Latvijas Darba devēju konfederācija;

Latvijas Brīvo arodbiedrību savienība;

Biedrība "Zaļā brīvība";

Rīgas tehniskā universitāte;

Fizikālās enerģētikas institūts;

Latvijas universitāte;